ජ්‍යොතිෂය පිළිබඳව එතරම් දැනීමක් නොමැති විවාහ අපේක්ෂිතයෝත් දෙමව්පියනුත් වැඩි අවධානයක් පොරොන්දම් ගැලපීම කෙරෙහි යොමු කරනු දක්නට ලැබේ. පොරොන්දම් 20න් වැඩි ප්‍රමාණයක් සුභ වීම මත එයින් අපමණ සතුටට පත්ව කෙන්දර මැනවින් ගැළපෙන්නේ යැයි සිතා ඇතැමෙක් විවාහය තීන්දු කර ගැනීමට පෙළඹෙති. කවර ආකාරයෙන් හෝ අද වනවිට බොහෝදෙනකු දැනුම්වත්ව සිටින කුජ දෝෂ, ශනි මංගල යෝග ආදිය යෙදී නැත්නම් පොරොන්දම් ද 11 ක් 12ක් වත් ගැළපේ නම් විවාහයට සුදුසු බවට නිර්දේශ කරන ජ්‍යොතිෂවේදියෝ ද අද යුගයේ විරල නොවෙති. වැදගත් ජ්‍යොතිෂ සාධකයන් පදනම් කරගත් අත්‍යවශ්‍ය පොරොන්දම්වලින් වැඩි ප්‍රමාණයක් ගැළපී තිබීම කේන්දර ගැළපීමේදී යම් වටිනාකමක් තිබේ. එහෙත් පොරොන්දම් සියල්ලම හොඳින් ගැළපුණත් කුජ දෝෂ, ශනි මංගල යෝගවලට අමතරව විෂ කන්‍යා යෝග, කඩ හංදි මාරක දෝෂ, වැන්දඹු යෝග, බහුවිවාහ යෝග වැනි විවිධ වූ විවාහ දෝෂවලින් එකක්වත් කේන්දර තුළ යෙදී ඇත්නම් යුගදිවි ගමන සැබෑ සහජීවනයකින් යුතුව පවත්වාගෙන යෑම අසීරු විය හැකියි. දරුවන්ගේ අනාගතයත් ආත්ම ගෞරවය ගැනත් සලකා සතුටින් සිටින බව ලෝකයාට මවාපාමින් නුරුස්නා යුග දිවියක් තුළ සිර වී විරසක සිතින් දික්කසාද වූවන් සේ ගත කරන පවුල් ජීවිත දිනෙන් දිනම සමාජගත වීමට ඉහතින් සඳහන් කළ පොරොන්දම් විවාහ ද ප්‍රබල සාධකයකි.
යුගදිවි ගමන සැබෑ සහජීවනයකින් පවත්වාගෙන යාම අසීරු වීමට හේතුවන විවාහ දෝෂ මොනවාද?
වැන්දඹු යෝග, බහුවිවාහ යෝග